CELEX: 32008D0224
Language: hr
Date: 2008-02-18 00:00:00
Title: 2008/224/EZ: Odluka Vijeća od 18. veljače 2008. o sklapanju Protokola o izmjeni Sporazuma o određenim aspektima usluga u zračnom prometu između Europske zajednice i Vlade Gruzije odnosno Republike Libanona, Republike Maldiva, Republike Moldove, Vlade Republike Singapura i Istočne Republike Urugvaja zbog pristupanja Republike Bugarske i Rumunjske Europskoj uniji

11/Sv. 120
            
            
               HR
            
            
               Službeni list Europske unije
            
            
               124
            
         32008D0224
   
               L 073/20
            
            
               SLUŽBENI LIST EUROPSKE UNIJE
            
         ODLUKA VIJEĆA
   od 18. veljače 2008.
   o sklapanju Protokola o izmjeni Sporazuma o određenim aspektima usluga u zračnom prometu između Europske zajednice i Vlade Gruzije odnosno Republike Libanona, Republike Maldiva, Republike Moldove, Vlade Republike Singapura i Istočne Republike Urugvaja zbog pristupanja Republike Bugarske i Rumunjske Europskoj uniji
   (2008/224/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 80. stavak 2. povezano s člankom 300. stavkom 2. prvim podstavkom prvom rečenicom i člankom 300. stavkom 3. prvim podstavkom,
   uzimajući u obzir Akt o pristupanju iz 2005., a posebno njegov članak 6. stavak 2.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da:
   
               (1)
            
            
               Republika Bugarska i Rumunjska potpisale su 19. siječnja 1995. odnosno 26. ožujka 1996. bilateralni sporazum o zračnom prijevozu s Gruzijom.
            
         
               (2)
            
            
               Sporazum između Europske zajednice i Vlade Gruzije o pojedinim aspektima usluga u zračnom prometu (2) potpisan je 3. svibnja 2006. u Bruxellesu.
            
         
               (3)
            
            
               Republika Bugarska i Rumunjska su 17. veljače 1967. odnosno 25. veljače 1967. potpisale bilateralni sporazum o zračnom prijevozu s Republikom Libanonom.
            
         
               (4)
            
            
               Sporazum između Europske zajednice i Republike Libanona o pojedinim aspektima usluga u zračnom prometu (3) potpisan je u Bejrutu 7. srpnja 2006.
            
         
               (5)
            
            
               Republika Bugarska potpisala je 13. kolovoza 2006. u Maleu bilateralni sporazum o zračnom prometu s Republikom Maldivima.
            
         
               (6)
            
            
               Sporazum između Europske zajednice i Republike Maldiva o pojedinim aspektima usluga u zračnom prometu (4) potpisan je 21. rujna 2006. u Bruxellesu
            
         
               (7)
            
            
               Republika Bugarska i Rumunjska su 17. travnja 1996. odnosno 28. lipnja 1993. potpisale bilateralni sporazum o zračnom prijevozu s Republikom Moldovom.
            
         
               (8)
            
            
               Sporazum između Europske zajednice i Republike Moldove o pojedinim aspektima usluga u zračnom prometu (5) potpisan je 11. travnja 2006. u Bruxellesu
            
         
               (9)
            
            
               Republika Bugarska i Rumunjska potpisale su 28. studenoga 1969. odnosno 11. siječnja 1978. bilateralni sporazum o zračnom prometu s Republikom Singapurom.
            
         
               (10)
            
            
               Sporazum između Europske zajednice i Vlade Republike Singapura o pojedinim aspektima usluga u zračnom prometu (6) potpisan je u Luksemburgu 9. lipnja 2006.
            
         
               (11)
            
            
               Rumunjska je 31. svibnja 1996. u Bukureštu potpisala bilateralni sporazum o zračnom prometu s Istočnom Republikom Urugvajem.
            
         
               (12)
            
            
               Sporazum između Europske zajednice i Istočne Republike Urugvaja o pojedinim aspektima usluga u zračnom prometu (7) potpisan je 3. studenoga 2006. u Montevideu.
            
         
               (13)
            
            
               Ugovor o pristupanju iz 2005. potpisan je 25. travnja 2005. u Luksemburgu i stupio je na snagu 1. siječnja 2007.
            
         
               (14)
            
            
               Protokolom o izmjeni priloga I. i II. svakog od navedenih sporazuma između Europske zajednice i predmetnih država treba uzeti u obzir pristupanje dviju novih država članica.
            
         
               (15)
            
            
               Pregovori su utemeljeni na pregovaračkom mandatu koji je Vijeće 5. lipnja 2003. dodijelilo Komisiji.
            
         
               (16)
            
            
               Slijedom toga protokole bi trebalo sklopiti u ime Zajednice,
            
         ODLUČILO JE:
   Članak 1.
   U ime Zajednice odobravaju se sljedeći protokoli:
   
               —
            
            
               Protokol o izmjeni Sporazuma između Europske zajednice i Vlade Gruzije o pojedinim aspektima usluga u zračnom prometu,
            
         
               —
            
            
               Protokol o izmjeni Sporazuma između Europske zajednice i Republike Libanona o pojedinim aspektima usluga u zračnom prometu,
            
         
               —
            
            
               Protokol o izmjeni Sporazuma između Europske zajednice i Republike Maldiva o pojedinim aspektima usluga u zračnom prometu,
            
         
               —
            
            
               Protokol o izmjeni Sporazuma između Europske zajednice i Republike Moldove o pojedinim aspektima usluga u zračnom prometu,
            
         
               —
            
            
               Protokol o izmjeni Sporazuma između Europske zajednice i Vlade Republike Singapura o pojedinim aspektima usluga u zračnom prometu,
            
         
               —
            
            
               Protokol o izmjeni Sporazuma između Europske zajednice i Istočne Republike Urugvaja o pojedinim aspektima usluga u zračnom prometu.
            
         Tekst protokola priložen je ovoj Odluci.
   Članak 2.
   Predsjednik Vijeća u ime Zajednice daje obavijest predviđenu u članku 3. svakog protokola.
   
      Sastavljeno u Bruxellesu 18. veljače 2008.
      
         
            Za Vijeće
         
         
            Predsjednik
         
         D. RUPEL
      
   
   
      (1)  Mišljenje Europskog parlamenta od 11. prosinca 2007. (još nije objavljeno u Službenom listu).
   
      (2)  SL L 134, 20.5.2006., str. 24.
   
      (3)  SL L 215, 5.8.2006., str. 17.
   
      (4)  SL L 286, 17.10.2006., str. 20.
   
      (5)  SL L 126, 13.5.2006., str. 24.
   
      (6)  SL L 243, 6.9.2006., str. 22.
   
      (7)  SL L 330, 28.11.2006., str. 19.